open-index/open-wikipedia-markdown huggingface dataset:
Κασέρι

Το **κασέρι** ή ***κασσέρι*** (τουρκ. kaşer, λατ. *caseus*) είναι τυρί. Είναι προϊόν Προστατευόμενης Ονομασίας Προέλευσης (ΠΟΠ) από το 1996.  

## Ιστορία
Ως πρόδρομος του κασεριού θεωρείται το ιταλικό τυρί Κατσιοκαβάλο (Caciocavallo, μτφρ έφιππο τυρί), το οποίο διαδόθηκε κατά τη διάρκεια του 19ου αιώνα. Στον ελλαδικό χώρο φαίνεται να έφθασε αρχικά την περίοδο 1885-1890 στην περιοχή της Θεσσαλίας μέσω της Ρουμανίας, της Βουλγαρίας και της Ανατολικής Ρωμυλίας. Αρχικά έγινε γνωστό με την ρουμανικής προέλευσης ονομασία *κασκαβάλι*, η οποία αντικαταστάθηκε σταδιακά από την τουρκικής προέλευσης *κασέρι* (απο τουρκ. *kaşar*). 

## Σύσταση
Το κασέρι έχει ημίσκληρη υφή και συμπαγή μάζα χωρίς ή με ελάχιστες τρύπες. Έχει ευχάριστη γεύση και άρωμα. Το χρώμα του είναι λευκοκίτρινο. Έχει μέγιστη υγρασία 45% και ελάχιστη περιεκτικότητα λίπους επί ξήρου 40%.

## Μέθοδος παραγωγής
Η παραγωγή του κασεριού γίνεται με την μέθοδο της πάστα φιλάτα. Παράγεται από πρόβειο γάλα, ή από μίγμα πρόβειου και κατσικίσιου γάλακτος, το οποίο όμως δεν μπορεί να υπερβαίνει το 20% του χρησιμοποιούμενου γάλακτος. Το πήξιμο του γάλακτος πρέπει να γίνεται εντός 48 ωρών μετά το άρμεγμα του και μπορεί να είναι νωπό η παστεριωμένο. Για την πήξη του χρησιμοποιείται πυτιά. Πρέπει να ωριμάσει για τουλάχιστον 3 μήνες.

Διαμορφώνεται συνήθως σε κυλινδρικά κεφάλια διαμέτρου 30 και ύψους 10 εκατοστών εμβαπτισμένα σε φυσικό κερί. Το κασέρι μπορεί να διατίθεται και σε παραλληλεπίπεδες φραντζόλες μήκους 30 εκατοστών και διατομής 10 επί 10 εκατοστών.

## Κατανάλωση
Το κασέρι τρώγεται ωμό, ιδίως όταν είναι ιδιαίτερα ωριμασμένο. Χρησιμοποιείται επίσης ευρέως σε πίτες, για ζυμαρικά και γενικά όπου χρειάζεται ένα τυρί που δεν λιώνει πλήρως όταν θερμαίνεται αλλά διατηρεί την ελαστικότητα του.

## Προστατευόμενη Ονομασία Προέλευσης
Το κασέρι έχει καταχωρηθεί ως ελληνικό προϊόν Προστατευόμενης Ονομασίας Προέλευσης (ΠΟΠ) με τον Καν.(ΕΟΚ)1107/96 της Ευρωπαϊκής Ένωσης. Στην Ελλάδα παράγεται αποκλειστικά στις περιοχές της Θεσσαλίας και της Μακεδονίας, καθώς και στους νομούς Ξάνθης και Λέσβου.

## Παραπομπές
 

## Εξωτερικοί σύνδεσμοι
* 

Κατηγορία:Ελληνικά Προϊόντα προστατευόμενης ονομασίας προέλευσης
Κατηγορία:Ημίσκληρα τυριά
Κατηγορία:Ελληνικά τυριά
Κατηγορία:Προϊόντα προστατευόμενης ονομασίας προέλευσης
Κατηγορία:Τυριά πρόβειου γάλακτος
Κατηγορία:Τυριά κατσικίσιου γάλακτος
Κατηγορία:Τυριά με ονομασία προέλευσης που προστατεύονται στην Ευρωπαϊκή Ένωση
1-αιθυλοκυκλοπροπένιο

Το **1-αιθυλοκυκλοπροπένιο** ή **1-ECP** ανήκει στα κυκλοαλκένια. Η βασική του χρήση είναι ως αναστολέας της δράσης του αιθενίου ως φυτικής ορμόνης.

## Μοριακή δομή

Για τους δεσμούς C-C έχουμε:
* Ο διπλός δεσμός C1=C2 είναι σ (2sp2-2sp2) και π (2p-2p). Μήκος δεσμού: 134 pm.
* Οι απλοί δεσμοί C1-C3 και C2-C3 είναι τύπου (2sp2-2sp3) έχουν μεγάλη ενέργεια κάμψης γιατί σχηματίζουν γωνία 60ο αντί 120ο. Μήκος δεσμών 144 pm.
* Ο απλός δεσμός C1-C1' είναι επίσης τύπου σ (2sp2-2sp3), με μήκος δεσμού 144 pm, αλλά χωρίς ενέργεια κάμψης, αφού σχηματίζει τη συνηθισμένη γωνία (C1'C1C2)των 120ο.
* Τέλος υπάρχει και ο δεσμός C1'-C2' του αιθυλίου, που είναι τύπου σ (2sp3-2sp3), μήκους 154 pm και γωνίας 109,5ο.
Για τους δεσμούς C-Η έχουμε:
* Ο δεσμός C2-Η είναι τύπου σ (1s - 2sp2) με μήκος δεσμού 99 pm. Γωνόα 150ο, παράλληλα με το επίπεδο του δακτυλίου.
* Οι δεσμοί C3-Η είναι τύπου σ (1s - 2sp3) με μήκος δεσμού 109 pm. Γωνία 120ο, κάθετα στο επίπεδο του δακτυλίου.
* Οι δεσμοί στο αιθύλιο απόλυτα κλασσικοί. Δείτε το αιθάνιο.

## Παραγωγή

1. Με προσθήκη μεθυλενίου σε βουτίνιο-1:

CH3CH2C ≡ CH + CH3Cl + KOH → 100 px|μεθυλοκυκλοπροπάνιο + KCl + H2O

* Φυσικά συμπαράγονται και παραπροϊόντα.

## Πηγές

* Γ. Βάρβογλη, Ν. Αλεξάνδρου, *Οργανική Χημεία*, Αθήνα 1972
* Α. Βάρβογλη, «Χημεία Οργανικών Ενώσεων», παρατηρητής, Θεσσαλονίκη 1991
* SCHAUM'S OUTLINE SERIES, ΟΡΓΑΝΙΚΗ ΧΗΜΕΙΑ, Μτφ. Α. Βάρβογλη, 1999
* Ασκήσεις και προβλήματα Οργανικής Χημείας Ν. Α. Πετάση 1982

## Αναφορές και σημειώσεις


Κατηγορία:Κυκλοαλκένια
Κατηγορία:C5
Κατηγορία:Ενώσεις με τριμελή δακτύλιο
Ένωση Σωματείων Καλαθοσφαίρισης Αργολίδας - Κορινθίας

Η **Ε.Σ.Κ.Α.Κ.** (ακρωνύμιο της «Ένωσης Σωματείων Καλαθοσφαίρισης Αργολίδας - Κορινθίας») αποτελεί μια από τις τοπικές ενώσεις καλαθοσφαίρισης στην ελληνική επικράτεια. Έδρα της είναι το Άργος και βρίσκεται υπό τη δικαιοδοσία της Ελληνικής Ομοσπονδίας Καλαθοσφαίρισης. Την Ένωση συνθέτουν σωματεία που εδρεύουν στην Αργολίδα, την Κορινθία, την Κυνουρία Αρκαδίας, την Τροιζηνία και τα νησιά Σπέτσες, Πόρο και Ύδρα.

## Ιστορική Αναδρομή
Η δραστηριότητα των σωματείων της περιοχής ξεκίνησε να οργανώνεται την περίοδο 1974-75, χωρίς ωστόσο να συγκροτούν ενιαίο οργανισμό με τη σημερινή του έννοια. Το 1980-81 έλαβε την υπόσταση Τοπικής Επιτροπής της Ε.Ο.Κ. με τη συμμετοχή πέντε σωματείων καλαθοσφαίρισης. Στη μορφή αυτή οι πρωταθλήτριες ομάδες ανδρών και γυναικών συμμετείχαν στα Ειδικά Πανελλήνια Πρωταθλήματα για την άνοδο στην αντίστοιχη Β' Εθνική Κατηγορία.

Την αγωνιστική περίοδο 1987-88 η δύναμη της Ένωσης είχε ξεπεράσει τα 30 σωματεία και σύμφωνα με τις νόμιμες διαδικασίες αναγνωρίστηκε ως Ένωση. Σύμφωνα με την πιο πρόσφατη σχετική τροποποίηση του καταστατικού της η πληρέστερη ονομασία της είναι **Ένωση Σωματείων Καλαθοσφαίρισης Αργολίδας, Κορινθίας, Κυνουρίας, Τροιζηνίας και Σπετσών**.

Διατελέσαντες πρόεδροι υπήρξαν οι:
* Ματθαίος Πρελορέτζος (1988-1990)
* Δημήτριος Αγγελόπουλος (1990-σήμερα)

## Διοργανώσεις
Η Ένωση διοργανώνει τα παρακάτω Πρωταθλήματα: 
* Πρωτάθλημα Ανδρών (Α1, Α2, Β Κατηγορία)
* Πρωτάθλημα Γυναικών

Σε επίπεδο μικρότερων ηλικιών οργανώνονται πρωταθλήματα Νεανίδων, Κορασίδων, Εφήβων και Παίδων.

Σύμφωνα με τους κανονισμούς της Ομοσπονδίας οι πρωταθλήτριες ομάδες ανδρών προβιβάζονται στον πρώτο όμιλο νότου της Γ' Εθνικής Κατηγορίας Ανδρών, ενώ οι πρωταθλήτριες ομάδες γυναικών προβιβάζονται στην Α2 Εθνική Κατηγορία Γυναικών, εφόσον περάσουν νικηφόρα από σχετικό Πρωτάθλημα Ανόδου που διοργανώνεται ανάμεσα στους πρωταθλητές των τοπικών ενώσεων Νοτίου Ελλάδος.

## Αθλητικά Σωματεία

## Κάτοχοι Πρωταθλημάτων
### Χρονολόγιο

### Συγκεντρωτικά Στοιχεία



## Παραπομπές


## Εξωτερικοί σύνδεσμοι

* Ελληνική Ομοσπονδία Καλαθοσφαίρισης, επίσημος ιστότοπος.
Χρήστος Παπουτσάκης

Ο **Χρήστος Γ. Παπουτσάκης** (Χανιά, 1934 &ndash; Αθήνα, 8 Μαρτίου 2009) ήταν Έλληνας αρχιτέκτονας, δημοσιογράφος και εκδότης του πολιτικού και πολιτιστικού περιοδικού *[[Αντί (περιοδικό)|Αντί]]*. 

Στα μέσα Ιουλίου του 1947 δεξιοί ένοπλοι δολοφόνησαν τον πατέρα του, συνταγματάρχη ε.α. και στέλεχος της Εθνικής Αντίστασης στην Κρήτη, Γεώργιο Παπουτσάκη, ως αντίποινα για την προηγηθείσα δολοφονία λοχαγού του Ελληνικού Στρατού από αντάρτες του ΔΣΕ. Το γεγονός αυτό καθώς και οι διώξεις κατά των μεγαλύτερων αδελφών του, ανάγκασε όλη την οικογένεια να μετακομίσει στην Αθήνα.

Σπούδασε αρχιτεκτονική στο Εθνικό Μετσόβιο Πολυτεχνείο. Με την  αποφοίτησή του εργάσθηκε στο αρχιτεκτονικό γραφείο Δοξιάδη. Κατά τη διάρκεια της Δικτατορίας, το γραφείο του επί της οδού Δεινοχάρους στο Κολωνάκι μετατράπηκε σε φυτώριο νέων αρχιτεκτόνων αλλά και χώρο συνάντησης και πολιτικού προβληματισμού.

Τον Μάιο του 1972, ο Παπουτσάκης κυκλοφόρησε το περιοδικό *[[Αντί (περιοδικό)|Αντί]]* με περιεχόμενο έντονα αντιδικτατορικό. Οι Αρχές της Δικτατορίας απαγόρευσαν την κυκλοφορία του περιοδικού, τον συνέλαβαν και τον βασάνισαν. 

Με τη Μεταπολίτευση κυκλοφόρησε ξανά το *Αντί*. Ασχολούμενος αποκλειστικά με το περιοδικό, ο Παπουτσάκης εγκατέλειψε την αρχιτεκτονική, ενώ επεκτάθηκε και στην κυκλοφορία βιβλίων ιδρύοντας τον εκδοτικό οίκο Πολύτυπο. Με μια πλειάδα εκλεκτών συνεργατών από τον χώρο της Αριστεράς, αλλά και με πολλές δράσεις, το *Αντί* καθιερώθηκε ως το περιοδικό της αριστερής παρέμβασης. 

Το 1983, ο Παπουτσάκης συνελήφθη επειδή λειτουργούσε παράνομο ραδιοφωνικό σταθμό. Ακολούθησαν και άλλες μηνύσεις για δημοσιεύματα στο *Αντί*, αλλά και καταδίκες που οδήγησαν το περιοδικό στο κλείσιμο τον Απρίλιο του 2008. Επίσης, το 2001, οι ΗΠΑ αρνήθηκαν να δώσουν βίζα εισόδου στον Παπουτσάκη, ο οποίος είχε κληθεί να μιλήσει σε εκδήλωση του Πανεπιστημίου Κολούμπια στην Νέα Υόρκη.

Τελευταίο μεγάλο έργο του Παπουτσάκη ήταν η εξάτομη έκδοση *Αίμος - Ανθολογία Βαλκανικής Ποίησης*, με τη συνεργασία 150 ποιητών, πανεπιστημιακών, ερευνητών και μεταφραστών από τις χώρες των Βαλκανίων.

Πέθανε από καρκίνο στις 8 Μαρτίου του 2009. Είχε τρία παιδιά τον Μανόλη, τη Νεφέλη και την Ελευθερία. Τα δύο πρώτα με την Εύα Πατίκη, αρχιτεκτονισσα, το τρίτο με την Ξανθίππη Ζαχαριάδου, ξεναγό. Σύντροφός του υπήρξε και η φιλόλογος και ποιήτρια Άντεια Φραντζή.

## Παραπομπές

Κατηγορία:Έλληνες εκδότες
Κατηγορία:Έλληνες δημοσιογράφοι του 20ού αιώνα
Κατηγορία:Έλληνες αρχιτέκτονες
Διογκωμένη πολυστερίνη

Η **Διογκωμένη πολυστερίνη** (EPS - **E**xpanded **p**oly**s**tyrene), γνωστή στην Ελλάδα και ως **φελιζόλ**, είναι ένα ελαφρύ, θερμομονωτικό υλικό το οποίο χρησιμοποιείται στην οικοδομή και σε άλλες εφαρμογές. Παράγεται από κόκκους πολυστυρολίου, οι οποίοι είναι θερμοπλαστικοί. Με τη διόγκωσή τους, οι κόκκοι μεγαλώνουν και γίνονται σφαιρίδια, τα οποία διογκώνονται περισσότερο και κολλούν μεταξύ τους. Η διογκωμένη πολυστερίνη παράγεται σε μεγάλα *μπλοκ*, τα οποία κόβονται σε πλάκες ή από καλούπια απευθείας στη μορφή του καλουπιού, όπως κιβώτια, δίσκοι για σπορόφυτα κα. Το όνομα ΦΕΛΙΖΟΛ προέρχεται από την 1η γνωστή εταιρεία στην Ελλάδα που το παρήγαγε η οποία πωλούσε μονωτικά από φελλό. Η επιστημονικά σωστή ορολογία είναι Διογκωμένο Πολυστυρένιο γιατί η α' ύλη του EPS παράγεται με τον πολυμερισμό του στυρενίου, αλλά έχει επικρατήσει μέχρι σήμερα το όνομα πολυστερίνη.

Το προωθητικό αέριο στη διογκωμένη πολυστερίνη είναι το πεντάνιο το οποίο περιέχεται σε ποσοστό μικρότερο του 5% κ.ο.στην α' ύλη. Μετά τη διόγκωση της α' ύλης με ατμό και την παραγωγή του τελικού προϊόντος το πεντάνιο φεύγει από το υλικό και τη θέση του παίρνει ο αέρας. Στο τελικό προϊόν το 98% κ.ο. είναι αέρας και 2% είναι τα τοιχώματα των κλειστών κυψελών από Διογκωμένο Πολυστυρένιο.

Εκτός από εφαρμογές στην οικοδομική, η διογκωμένη πολυστερίνη χρησιμοποιείται και για παραγωγή προτύπων (καλουπιών) για χύτευση περίπλοκων σχημάτων, αλλά και ως υλικό συσκευασίας. Είναι εξαιρετικό θερμομονωτικό υλικό και οι εφαρμογές εκτός από τη μόνωση και τη συσκευασία επεκτείνονται και στη δόμηση και τη διακόσμηση. Η νέα τεχνολογία στη μόνωση με Διογκωμένο Πολυστυρένιο είναι η προσθήκη ανακλαστήρων/απορροφητών της υπέρυθρης ακτινοβολίας (IR - **I**nfra**r**ed Absorbers) στην μάζα της α' ύλης του, όπως ο γραφίτης ή ο άνθρακας, που βελτιώνουν τη θερμομονωτική ικανότητα του υλικού έως και 20%, μειώνοντας το συντελεστή θερμικής αγωγιμότητας (λ) του. Η νέα κατηγορία υλικών του ΕPS με ανακλαστήρες/απορροφητές ονομάζεται ΕPS ΙR και έχουν διαφορετικές αποχρώσεις του γκρί ανάλογα με τον τύπο και την περιεκτικότητα ανακλαστήρα στη μάζα τους.

Κατηγορία:Μονωτικά υλικά
Αστική τάξη

**Αστική τάξη** ονομάζεται η κοινωνική τάξη η οποία αποτελείται από ανθρώπους που ασχολούνται κυρίως με τον δευτερογενή και τριτογενή τομέα οικονομικής παραγωγής. Η αστική τάξη στη σύγχρονη μορφή της δημιουργήθηκε από τη βιομηχανική επανάσταση του 18ου αιώνα.

Στη σοσιαλιστική ορολογία ο όρος *αστική τάξη* ταυτίζεται συνήθως με τον όρο *[[μπουρζουαζία]]*, υποδηλώνοντας την άρχουσα τάξη μίας καπιταλιστικής κοινωνίας, δηλαδή τους κεφαλαιοκράτες.

## Παραπομπές
Η οικονομία  σε ολόκληρο τον κόσμο ήταν κατά βάση αγροτική. Ο αγροτικός χώρος κυριαρχούσε στην ανθρώπινη ιστορία μέχρι το ξέσπασμα της βιομηχανικής επανάστασής (Αγγλία, 18ος αιώνας). Ο χώρος της οικονομίας άλλαξε ραγδαία και μια νέα τάξη ήρθε στην επιφάνεια, η αστική τάξη.


Κατηγορία:Ορολογία της κοινωνιολογίας
Κατηγορία:Κοινωνικές τάξεις
Μάχη του Γκέτισμπεργκ

Η **Μάχη του Γκέτισμπεργκ** (1-3 Ιουλίου 1863), που έλαβε χώρα μέσα και γύρω από την πόλη του Γκέτισμπεργκ, ως μέρος της Εκστρατείας του Γκέτισμπεργκ, ήταν η μάχη με τον μεγαλύτερο αριθμό απωλειών στον Αμερικανικό Εμφύλιο Πόλεμο.ΟΙ δυο αντιμαχόμενες πλευρές συναντήθηκαν την 1η Ιουλίου και η σύγκρουση διήρκεσε ως την 3η Ιουλίου 1863. Οι δύο αντίπαλοι αρχηγοί ήταν ο Τζωρτζ Μηντ με 93.921 βόρειους στρατιώτες και ο Ρόμπερτ Λη με 71.699 νότιους στρατιώτες. Νικητές της μάχης αναδείχθηκαν οι βόρειοι. Θεωρείται μια από τις μεγαλύτερες μάχες του αμερικανικού εμφυλίου πολέμου.

## Σημειώσεις


## Εξωτερικοί σύνδεσμοι

* αναλυτική παρουσίαση της μάχης 

Κατηγορία:Μάχες του Αμερικανικού Εμφυλίου Πολέμου
Λάγος

Το **Λάγος** (*Έκο* στην τοπική διάλεκτο) είναι πόλη και λιμάνι της Νιγηρίας, πρώην πρωτεύουσα της χώρας. Σήμερα είναι η μεγαλύτερη σε πληθυσμό πόλη της χώρας με 7.937.932 κατοίκους (το 2006). Επίσης είναι η δεύτερη πιο πυκνοκατοικημένη πόλη στην Αφρική όπως και η δεύτερη ταχύτερα αναπτυσσόμενη σε κατοίκους (7η στον Κόσμο) μετά την Μπαμακό, την πρωτεύουσα του Μάλι.

Το Λάγος είναι μια τεράστια μητρόπολη που χτίστηκε πάνω σε νησιά που χωρίζονται από υποθαλάσσια φαράγγια, όπως το νησί Λάγος, που περιστοιχίζουν τη νοτιοδυτική πλευρά της λιμνοθάλασσας Λάγος. Από την ίδρυσή του, το Λάγος επεκτάθηκε στην ενδοχώρα δυτικά της λιμνοθάλασσας, και ολόκληρο το πολεοδομικό συγκρότημα φτάνει σήμερα 40 χιλιόμετρα βορειοδυτικά του νησιού Λάγος. Η πόλη είναι η οικονομική πρωτεύουσα της Νιγηρίας.

Το Λάγος ιδρύθηκε ως οικισμός των Γιορούμπα σε άγνωστη ημερομηνία Π.Κ.Ε. Το όνομα με το οποίο είναι γνωστό στους δυτικούς το πήρε από τους Πορτογάλους αποικιοκράτες. Για περισσότερα από τετρακόσια χρόνια αποτέλεσε σημαντικό κέντρο δουλεμπορίου, έως τα τέλη του 19ου αιώνα που προσαρτήθηκε ως αποικία από τους Βρετανούς (επίσημα το 1861). Όταν ανακηρύχτηκε επίσημα η Αποικία της Νιγηρίας το 1914, το Λάγος έγινε πρωτεύουσα, και παρέμεινε και μετά από την ανεξαρτητοποίηση της Νιγηρίας από τους Βρετανούς (το 1960) έως και το 1991. Εκείνη τη χρονιά η πρωτεύουσα μεταφέρθηκε στην κατασκευασμένη για αυτό το σκοπό πόλη της Αμπούτζα, στα βορειοδυτικά της χώρας.

Το Λάγος αποτελεί κέντρο της οικονομικής ζωής της χώρας. Το λιμάνι του είναι το τρίτο μεγαλύτερο της Αφρικής, και αποτελεί μεταξύ άλλων σημαντικό διαμετακομιστικό κέντρο του πετρελαίου που παράγεται στη χώρα. Το Λάγος είναι επίσης πολιτιστική πρωτεύουσα και κέντρο της κινηματογραφικής βιομηχανίας της Νιγηρίας. Στην πόλη λειτουργούν έξι πανεπιστήμια. Είναι αδελφοποιημένη με αρκετές πόλεις του εξωτερικού, μεταξύ άλλων και με την αρχαία Ολυμπία.

## Παραπομπές


## Εξωτερικοί σύνδεσμοι
* 
* Επίσημη σελίδα

Κατηγορία:Πόλεις της Νιγηρίας
Τροντσάνο Βερτσελλέζε

Το **Τροντσάνο Βερτσελλέζε** (ιταλικά: *Tronzano Vercellese*) είναι ιταλικός δήμος στην Επαρχία του Βερτσέλλι, στην περιφέρεια του Πεδεμοντίου. Βρίσκεται περίπου 50χμ. βορειοανατολικά του Τορίνου και 20χμ. δυτικά του Βερτσέλλι.

Συνορεύει με τους εξής δήμους: Άλιτσε Καστέλλο, Κρόβα, Μπιαντσέ, Μπόργκο ντ'Άλε, Ρονσέκκο, Σαν Τζερμάνο Βερτσελλέζε και Σαντιά.

## Δημογραφική εξέλιξη

Colors=
  id:lightgrey value:gray(0.9)
  id:darkgrey  value:gray(0.8)
  id:sfondo value:rgb(1,1,1)
  id:barra value:rgb(0.6,0.7,0.8)

ImageSize  = width:455 height:303
PlotArea   = left:50 bottom:50 top:30 right:30
DateFormat = x.y
Period     = from:0 till:5000
TimeAxis   = orientation:vertical
AlignBars  = justify
ScaleMajor = gridcolor:darkgrey increment:1000 start:0
ScaleMinor = gridcolor:lightgrey increment:200 start:0
BackgroundColors = canvas:sfondo

BarData=
  bar:1861 text:1861
  bar:1871 text:1871
  bar:1881 text:1881
  bar:1901 text:1901
  bar:1911 text:1911
  bar:1921 text:1921
  bar:1931 text:1931
  bar:1936 text:1936
  bar:1951 text:1951
  bar:1961 text:1961
  bar:1971 text:1971
  bar:1981 text:1981
  bar:1991 text:1991
  bar:2001 text:2001

PlotData=
  color:barra width:20 align:left

  bar:1861 from: 0 till:3602
  bar:1871 from: 0 till:3818
  bar:1881 from: 0 till:4562
  bar:1901 from: 0 till:4532
  bar:1911 from: 0 till:4237
  bar:1921 from: 0 till:3923
  bar:1931 from: 0 till:4110
  bar:1936 from: 0 till:4220
  bar:1951 from: 0 till:4287
  bar:1961 from: 0 till:4378
  bar:1971 from: 0 till:4031
  bar:1981 from: 0 till:3732
  bar:1991 from: 0 till:3524
  bar:2001 from: 0 till:3519

PlotData=

  bar:1861 at:3602 fontsize:XS text: 3602 shift:(-8,5)
  bar:1871 at:3818 fontsize:XS text: 3818 shift:(-8,5)
  bar:1881 at:4562 fontsize:XS text: 4562 shift:(-8,5)
  bar:1901 at:4532 fontsize:XS text: 4532 shift:(-8,5)
  bar:1911 at:4237 fontsize:XS text: 4237 shift:(-8,5)
  bar:1921 at:3923 fontsize:XS text: 3923 shift:(-8,5)
  bar:1931 at:4110 fontsize:XS text: 4110 shift:(-8,5)
  bar:1936 at:4220 fontsize:XS text: 4220 shift:(-8,5)
  bar:1951 at:4287 fontsize:XS text: 4287 shift:(-8,5)
  bar:1961 at:4378 fontsize:XS text: 4378 shift:(-8,5)
  bar:1971 at:4031 fontsize:XS text: 4031 shift:(-8,5)
  bar:1981 at:3732 fontsize:XS text: 3732 shift:(-8,5)
  bar:1991 at:3524 fontsize:XS text: 3524 shift:(-8,5)
  bar:2001 at:3519 fontsize:XS text: 3519 shift:(-8,5)

TextData=
  fontsize:S pos:(20,20)
  text:Data from ISTAT


## Παραπομπές


Κατηγορία:Δήμοι της Επαρχίας του Βερτσέλλι
Μπαμακό

thumb|right|Άποψη του Μπαμακό.
Το **Μπαμακό** () είναι η πρωτεύουσα και μεγαλύτερη πόλη του Μάλι. Έχει πληθυσμό 1.690.471 κατοίκους (2006) και αποτελεί την ταχύτερα αναπτυσσόμενη πόλη σε κατοίκους στην Αφρική (6η στον Κόσμο). Είναι κτισμένη δίπλα στον ποταμό Νίγηρα. Είναι το 7ο μεγαλύτερο αστικό κέντρο στη Δυτική Αφρική. Το μουσικό δίδυμο των τυφλών μουσικών με διεθνή καριέρα, Amadou & Mariam, κατάγεται από το Μπαμακό.

## Παραπομπές



Κατηγορία:Πόλεις του Μάλι
Κατηγορία:Πρωτεύουσες της Αφρικής
Μπιλ Χικς

Ο **Γουίλιαμ Μέλβιν («Μπιλ») Χικς** (*William Melvin Hicks*, 16 Δεκεμβρίου 1961 - 26 Φεβρουαρίου 1994) ήταν Αμερικανός stand-up κωμικός. Μέσα από το χιούμορ του σατίριζε τις κυρίαρχες πεποιθήσεις και αντιλήψεις στις Η.Π.Α., ασκώντας έντονη κριτική στα μέσα μαζικής επικοινωνίας, στις πολυεθνικές εταιρίες και τη θρησκεία .

Τόσο στις παραστάσεις του, όσο και στις συνεντεύξεις του, ο Χικς επέκρινε την μετριότητα και την κοινοτοπία των μέσων μαζικής επικοινωνίας και της ποπ κουλτούρας, χαρακτηρίζοντας τα ως εργαλεία καταπίεσης και πνευματικής υποβάθμισης των ανθρώπων . Πέθανε από καρκίνο του παγκρέατος στην ηλικία των 32 ετών, το 1994.

## Πρώτα χρόνια
Ο Χικς γεννήθηκε στην πόλη Βαλντόστα της πολιτείας της Τζόρτζια. Ο πατέρας του, Τζιμ, ήταν στέλεχος στην Τζένεραλ Μότορς, ενώ η μητέρα του, Μαίρη, ήταν δασκάλα.

## Ταινίες για τον Χικς
Σύμφωνα με τον ηθοποιό Ράσελ Κρόου, μια ταινία βασισμένη στη ζωή του Χικς βρίσκεται ήδη στο στάδιο της προπαραγωγής, ενώ τον ρόλο του Χικς αναμένεται να τον παίξει ο ίδιος ο Κρόου . Το 2009 γυρίστηκε ένα ντοκιμαντέρ του BBC για τη ζωή του Χικς με τίτλο *American: The Bill Hicks Story*, το οποίο προβλήθηκε σε Αμερική και Ευρώπη ένα χρόνο αργότερα.

## Παραπομπές


Κατηγορία:Αμερικανοί σκεπτικιστές
Κατηγορία:Αμερικανοί κωμικοί
Πανελλήνιο πρωτάθλημα ποδηλασίας δρόμου

Το **Πανελλήνιο πρωτάθλημα ποδηλασίας δρόμου** είναι διοργάνωση της Ελληνικής ομοσπονδίας ποδηλασίας. Παλαιότερα γνωστό ως «Πρωτάθλημα ποδηλασίας επί δημοσίας οδού», πλέον φέρει την ονομασία «Πρωτάθλημα ποδηλασίας δρόμου». Στο πλαίσιο του **πρωταθλήματος δρόμου** διεξάγονται τα παρακάτω αγωνίσματα:

;Αγώνας αντοχής ανδρών
;Αγώνας ατομικής χρονομέτρησης ανδρών
;Αγώνας αντοχής γυναικών
;Αγώνας ατομικής χρονομέτρησης γυναικών

Υπάρχουν επίσης και τα παρακάτω ομαδικά αγωνίσματα, τα οποία συμπεριλαμβάνονταν στο πρόγραμμα των αγώνων μαζί με τα ατομικά ως το 1998, αλλά πλέον διεξάγονται χωριστά από τα ατομικά και δεν υπολογίζονται στη βαθμολογία του πρωταθλήματος.

*Αγώνας ομαδικής χρονομέτρησης ανδρών
*Αγώνας ζευγών ανδρών
*Αγώνας ομαδικής χρονομέτρησης γυναικών
*Αγώνας ζευγών γυναικών

## Πρωτάθλημα ανδρών
### Πρωταθλητές
#### Αντοχή

#### Ατομική χρονομέτρηση

### Πρωταθλητές ομαδικής χρονομέτρησης

### Πρωταθλητές ζευγών

## Πρωτάθλημα γυναικών
Οι α' πανελλήνιοι αγώνες γυναικών διεξήχθησαν το 1985.

### Πρωταθλήτριες
#### Αντοχή

#### Ατομική χρονομέτρηση

### Πρωταθλητές ομαδικής χρονομέτρησης

### Πρωταθλητές ζευγών

## Εξωτερικοί σύνδεσμοι
*Ελληνική Ομοσπονδία Ποδηλασίας
*Λίστα πρωταθλητών 1979 ως 2006  Ιστότοπος bncycling.com

## Παραπομπές


Κατηγορία:Ποδηλασία στην Ελλάδα
Ποδηλασία
Ρόι Λίχτενσταϊν

[thumb|right|200px|Γλυπτό του Ρόι Λίχτενσταϊν στη [Βαρκελώνη]]
Ο **Ρόι Λίχτενσταϊν** (*Roy Fox Lichtenstein*, Νέα Υόρκη, 27 Οκτωβρίου 1923 - Νέα Υόρκη, 29 Σεπτεμβρίου 1997) ήταν Αμερικανός καλλιτέχνης της Ποπ Αρτ. Είναι γνωστός για το στυλ ζωγραφικής του, που μοιάζει πολύ με σχεδιασμό κόμικς. Θεωρείται ως ένας από τους μεγαλύτερους καλλιτέχνες της μοντέρνας τέχνης.

## Παραπομπές


Κατηγορία:Αμερικανοί καλλιτέχνες
Κατηγορία:Αμερικανοί ζωγράφοι
Κατηγορία:Ποπ Αρτ
Κατηγορία:Σκηνογράφοι
Κατηγορία:Αμερικανοί γλύπτες
Κατηγορία:Λιθογράφοι
Πρωτογενής παραγωγή

**Πρωτογενής παραγωγή** στην Οικονομική Επιστήμη ονομάζεται ο παραγωγικός τομέας δραστηριοτήτων με αντικείμενο την απόκτηση ή απόσπαση αγαθών (πρώτων υλών) άμεσης ή έμμεσης κατανάλωσης, κατ' ευθείαν από την φύση (γεωργία, αλιεία, κτηνοτροφία, κρέας, μελισσοκομία, δασοκομία, θήρα, εξόρυξη μεταλλευμάτων κλπ). Ο πρωτογενής τομέας παραγωγής αποτελεί ως απασχόληση πηγή εισοδήματος για μεγάλο τμήμα του παγκόσμιου πληθυσμού.

Η απόσπαση πραγματοποιείται, είτε με τη συλλογή (συλλεκτικές επιχειρήσεις), είτε με την εξόρυξη (εξορυκτικές επιχειρήσεις) από το έδαφος ή το υπέδαφος. Επομένως, στην πρώτη φάση της παραγωγικής διαδικασίας, τα προϊόντα (αγαθά) πρωτογενούς παραγωγής καταναλώνονται από τους ανθρώπους, όπως έχουν, χωρίς να υποστούν καμία επεξεργασία, ή μεταποίηση-μετασχηματισμό όπως π.χ. αυγά, γάλα, χόρτα, φρούτα,λαχανικά, μέλι, καρποί, ψάρια,κρεας κ.λπ.

Κατηγορία:Παραγωγή
Κατηγορία:Παγκόσμια οικονομία
Σβετλάνα Λομποντά

Η **Σβετλάνα Λομποντά**  (ουκρανικά: *Світла́на Сергі́ївна Лобода́*, 18 Οκτωβρίου 1982) είναι Ουκρανή τραγουδίστρια. Έχει εργαστεί επίσης ως παρουσιάστρια, ηθοποιός και σχεδιάστρια μόδας.

Το 2009 εκπροσώπησε την Ουκρανία στη Eurovision με το τραγούδι *Be My Valentine* καταλαμβάνοντας τη 12η θέση.

## Δισκογραφία
### Άλμπουμ
*Ty Ne Zabudeshʹ (2005)
*Chernyy Anhel - Remixes (2006)
*Postoy, Mushchyna! (2006)
*Ne Ma4o (2008)
*F*ck The Macho (2008)
*Anti-Crisis Girl (2009)

### Σινγκλ
*Cherno-belaya zyma (2004)
*Ya zabudu tebya (2005)
*Ty ne zabudesh' (2005)
*Chernyy Anhel (2006)
*Postoy, Mushchyna! (2006)
*Мишка, гадкий мальчишка! (2007)
*Schastʹe (2007)
*Ne ma4o (2008)
*Za shcho? (2008)
*By Your Side (2008)
*Be My Valentine! (2009)
*Zhyty lehko (2010)
*Serdtse bʹetsya (2010)
*Revolyutsyya (2010)

## Παραπομπές


## Εξωτερικοί σύνδεσμοι
* 

Κατηγορία:Ουκρανές τραγουδίστριες
Κατηγορία:Ουκρανοί
Κατηγορία:Συμμετέχοντες στη Eurovision
Κατηγορία:Διαγωνισμός Τραγουδιού Eurovision 2009
Δικυκλο-(3.1.0)-εξάνιο

Το **δικυκλο-[3.1.0]-εξάνιο** ανήκει στα δικυκλοαλκάνια.

## Παραγωγή

1. Με προσθήκη μεθυλενίου σε κυκλοπεντένιο:

50 px|κυκλοεξένιο+ CH3Cl + KOH → 50 px|δικυκλο(3.1.0)εξάνιο + KCl + H2O

* Φυσικά συμπαράγονται και παραπροϊόντα.

## Πηγές

* Γ. Βάρβογλη, Ν. Αλεξάνδρου, *Οργανική Χημεία*, Αθήνα 1972
* Α. Βάρβογλη, «Χημεία Οργανικών Ενώσεων», παρατηρητής, Θεσσαλονίκη 1991
* SCHAUM'S OUTLINE SERIES, ΟΡΓΑΝΙΚΗ ΧΗΜΕΙΑ, Μτφ. Α. Βάρβογλη, 1999
* Ασκήσεις και προβλήματα Οργανικής Χημείας Ν. Α. Πετάση 1982

Κατηγορία:Δικυκλοαλκάνια
Δευτερογενής παραγωγή

*Για τον αντίστοιχο όρο στη Βιολογία δείτε [[Δευτερογενής παραγωγή (βιολογία)]]*
Η **δευτερογενής παραγωγή** αξιοποιεί την πρωτογενή παραγωγή, με την μεταποίηση των πρώτων υλών (στη μορφή, στη χρησιμότητα, τις ιδιότητες). Ανάλογα με τα μέσα και τον τρόπο που χρησιμοποιείται για την μεταποίηση των αγαθών, έχουμε τους κλάδους:

**[[Χειροτεχνία]]*
**[[Βιοτεχνία]]* (τα ανθρώπινα χέρια βοηθούνται από μηχανές) και
**[[Βιομηχανία]]* (τα αγαθά παράγονται κυρίως με σύγχρονα μηχανήματα, η παραγωγή είναι μαζική και εφαρμόζονται διαρκώς νέα συστήματα παραγωγής).
*Οικοτεχνία (οι τέχνες και οι παραγωγικές διαδικασίες  που γίνονται  στην  οικία  και αποσκοπούν στην παραγωγή αγαθών για πούλημα π.χ. μέλι, τυροκομικά, γλυκά, υφαντά κ.α.)
Ο δευτερογενής τομέας περιλαμβάνει τις δραστηριότητες επεξεργασίας και μεταποίησης των προϊόντων.
Στο δευτερογενή τομέα περιλαμβάνονται οι παραγωγικές μονάδες

Κατηγορία:Παραγωγή
Αρχαιολογικό Μουσείο Κιλκίς

Το **Αρχαιολογικό Μουσείο Κιλκίς** λειτουργεί από το 1972 και συγκεντρώνει στις αίθουσές του τα διάφορα ευρήματα του νομού, που προέρχονται από παραδόσεις ιδιωτών, καθώς και από τις συστηματικές ανασκαφές των τελευταίων ετών. 
## Ιστορικό
Το υφιστάμενο κτήριο του μουσείου περιλαμβάνει τρεις αίθουσες με διάφορα ευρήματα της προϊστορικής περιόδου και της πρώιμης εποχής του Σιδήρου, ανασκαφικά ευρήματα από τον αρχαιολογικό χώρο του νεκροταφείου της εποχής του Σιδήρου του Παλιού Γυναικόκαστρου, καθώς και ευρήματα ιστορικών χρόνων από την καθημερινή ζωή των πόλεων Ευρωπού και Παλατιανού. Το σημαντικότερο έκθεμα είναι ο μοναδικός στη Βόρεια Ελλάδα Κούρος της αρχαίας Ευρωπού του 6ου π.Χ. αιώνα. Επίσης, έχει και εξωτερικό χωρο όπου φιλοξενούνται επιγραφές και πολλά άλλα εκθέματα.

Το Μουσείο λειτουργεί Τρίτη-Κυριακή από 8:30 ως 15:00 και διαθέτει υποδομές πρόσβασης για τα άτομα με ειδικές ανάγκες.

## Περιγραφή
**ΠΡΟΘΑΛΑΜΟΣ**

Σε δύο προθήκες εκτίθενται ευρήματα της προϊστορικής περιόδου από τις ανασκαφές των άγγλων αρχαιολόγων Casson και Heurtley στην Τσαουσίτσα και το Αξιοχώρι, καθώς και τυχαία ευρήματα - ειδώλια, λίθινα εργαλεία και περίαπτα - από τους οικισμούς Πεδινού, Γαλλικού και Αξιούπολης.

**ΑΙΘΟΥΣΑ 1**

Εκτίθεται κυρίως κεραμική της πρώιμης εποχής του Σιδήρου. Πρόκειται για τεφροδόχα αγγεία που αποκαλύφθηκαν στα νεκροταφείο των περιβόλων του Παλιού Γυναικόκαστρου (1000-700 π.Χ.), Στις προθήκες της αίθουσας εκτίθενται κτερίσματα που περιείχαν τα τεφροδόχα αγγεία - χάλκινα κοσμήματα και σιδερένια όπλα, ανάλογα με το φύλο του νεκρού. Στην αίθουσα υπάρχουν επίσης αναπαραστάσεις ταφικού περιβόλου και εξέδρας.

**ΑΙΘΟΥΣΑ 2**

Εκτίθενται γλυπτά, επιγραφές και επιτύμβιες στήλες ελληνιστικών και ρωμαϊκών κυρίως χρόνων. Ανάμεσά τους ξεχωρίζουν ο κούρος της αρχαίας Ευρωπού, του τέλους του 6ου αι. π.Χ., και τα τέσσερα μνημειακά αγάλματα από το ηρώο στα Παλατιανό (τέλη 1ου-αρχές 2ου αι. μ.Χ.). Στις προθήκες της αίθουσας είναι εκτεθειμένα πήλινα ειδώλια, αγγεία και κοσμήματα, κυρίως από ανασκαφές. Αξιόλογο είναι το χάλκινο κράνος από το Χωρύγι καθώς και τα πήλινα πλακίδια που εικονίζουν γυναικείες μορφές και προέρχονται από κιβωτιόσχημο τάφο της περιοχής Φιλυρίας, ελληνιστικών χρόνων.

## Έκθεση φωτογραφιών


Αρχείο:Macedonian_Museums-38-Arx_Kilkis-161.jpg|
Αρχείο:Macedonian_Museums-38-Arx_Kilkis-162.jpg|
Αρχείο:Macedonian_Museums-38-Arx_Kilkis-163.jpg|



## Παραπομπές


## Εξωτερικοί σύνδεσμοι
* Αρχαιολογικό Μουσείο Κιλκίς 

Αρχαιολογικο Μουσειο
Κιλκις
Πιερ Νγκαϊονί

Ο **Πιερ Νγκαϊονί** (γαλλικά: *Pierre Ngaiohni*, 28 Αυγούστου 1955 - ) είναι πολιτικός από τη Νέα Καληδονία, Κανάκ στην καταγωγή και τάσσεται υπέρ της ανεξαρτησίας από τη Γαλλία. Εξελέγη αντιπρόεδρος στις 15 Ιουνίου του 2009 και αντικατέστησε τον Ντεβέ Γκοροντέι, και υπηρέτησε στη θέση έως τις 11 Μαρτίου 2011.

## Σταδιοδρομία
Γεννήθηκε στο νησί Μαρέ, των Νησιών της Πίστης. Πέντε εβδομάδες μετά τη διεξαγωγή των βουλευτικών εκλογών του 2009, εξελέγη αντιπρόεδρος. Η εκλογή του ήταν η τρίτη απόπειρα για εκλογή νέου αντιπροέδρου. Η υποψηφιότητά του ήταν επιτυχής επειδή τα κόμματα που είναι υπέρ της ανεξαρτησίας είχαν συμφωνήσει σε έναν υποψήφιο κοινής αποδοχής. Με την εκλογή του Νγκαϊονί άνοιξε ο δρόμος και για τον καταμερισμό των υπολοίπων κυβερνητικών υπουργείων, έντεκα τον αριθμό.

Ο προκάτοχός του στην αντιπροεδρία, ο Γκοροντέι, είχε υπηρετήσει επί προεδρίας τριών διαφορετικών προέδρων μετά την υιοθέτηση της Συμφωνίας της Νουμέα, του 1998. Με βάση την εν λόγω συνθήκη, αντιπρόεδρος θα πρέπει να είναι ένας πολιτικός που είναι υπέρ της ανεξαρτησίας, σε περίπτωση που πρόεδρος τελεί ένας πολιτικός που είναι αντίθετος με την ανεξαρτησία.  Ο πρόεδρος Φιλίπ Γκομέ είναι γαλλόφιλος και κατά της ανεξαρτησίας. Η θητεία του είναι πενταετής.

## Παραπομπές


## Εξωτερικοί σύνδεσμοι
* Pacnews: Ngaiohni elected vice president of New Caledonia

Νγκαιονι
Ούγκο Έρφουρτ

Ο **Ούγκο Έρφουρτ** (γερμ.:*Hugo Erfurth*, 14 Οκτωβρίου 1874, Χάλε, Γερμανία &ndash; 14 Φεβρουαρίου 1948, Γκαϊενχόφεν) ήταν Γερμανός φωτογράφος διάσημος κυρίως για πορτρέτα καλλιτεχνών, διανοούμενων, και προσωπικοτήτων της δεκαετίας του '20. Παρά το γεγονός ότι κατέληξε φωτογράφος, οι εγκύκλιες σπουδές του έγιναν στην Εμπορική Σχολή της Δρέσδης. Αργότερα από το 1892 έως 1896 έγινε μαθητευόμενος φωτογράφος και από το 1896 έως το 1925 εργάστηκε, επίσης στη Δρέσδη, ως πορτρετίστας φωτογράφος. 

Στην ίδια περίοδο έκανε τα φωτογραφικά ή σχεδιαστικά πορτρέτα πολλών καλλιτεχνών που σύχναζαν εκείνη την εποχή στο εργαστήρι του, ανάμεσά τους ο ζωγράφος Όττο Ντιξ (Otto Dix) και ο Πάουλ Κλέε (Paul Klee). Στην περίοδο 1924 - 1948 ήταν πρόεδρος της κριτικής επιτροπής της *Gesellschaft Deutscher Lichtbildner* (GDL), οργάνωσης των κορυφαίων Γερμανών φωτογράφων και αρχαιότερης οργάνωσης φωτογράφων στη Γερμανία. Εργάστηκε στην Κολωνία, από το 1934 ως το 1943 και στο Γκαϊενχόφεν (Gaienhofen) από το 1943 μέχρι τον θάνατό του.

Ο Έρφουρτ έκανε φυσική χρήση του φωτός και διακρινόταν για την άρτια τεχνική, ενίοτε πειραματική, της εκτύπωσης των φωτογραφιών του. Από το 1927, άρχισε να πειραματίζεται με φωτογραφήματα τοποθετώντας αντικείμενα ανάμεσα σε πηγή φωτός και φωτοευαίσθητο χαρτί και βιομηχανικές εικόνες. Το μεγαλύτερο μέρος του έργου του καταστράφηκε κατά τη διάρκεια του Β' Π.Π. μετά τον βομβαρδισμό του εργαστηρίου του. 

Η γερμανική πόλη Λεβερκούζεν και η εκεί εδρεύουσα εταιρεία Agfa ίδρυσαν ένα διεθνές βραβείο φωτογραφίας που φέρει το όνομά του.

## Παραπομπές-σημειώσεις


Κατηγορία:Γερμανοί φωτογράφοι
Κορεατική Χερσόνησος

Η **Κορεατική Χερσόνησος** είναι μια χερσόνησος στην Ανατολική Ασία. Εκτείνεται νότια για περίπου 1.100 χιλιόμετρα από την ηπειρωτική Ασία στον Ειρηνικό ωκεανό και περιβάλλεται από την Ιαπωνική Θάλασσα (λέγεται επίσης και Ανατολική Θάλασσα) στα ανατολικά, την Ανατολική Κινεζική θάλασσα στα νότια, και την Κίτρινη Θάλασσα στα δυτικά, με το Στενό της Κορέας να συνδέει τις δύο πρώτες υδάτινες περιοχές.
Μέχρι το τέλος του Β΄ Παγκοσμίου Πολέμου ήταν μια ενιαία πολιτική οντότητα της οποίας το έδαφος σχεδόν συνέπιπτε με την Κορεατική Χερσόνησο. Μετά την κατάπαυση του Κορεατικού Πολέμου το 1953, το βόρειο μισό έχει καταληφθεί από τη Βόρεια Κορέα, ενώ το νότιο μισό έχει καταληφθεί από τη Νότια Κορέα.

Τα βόρεια σύνορα της Κορεατικής Χερσονήσου είναι κοινώς αποδεκτό ότι συμπίπτουν με τα σημερινά πολιτικά σύνορα μεταξύ της Βόρειας Κορέας και των βόρειων γειτόνων της, της Κίνας (1416 χλμ. κατά μήκος των επαρχιών του Τζιλίν και του Λιάονινγκ και της Ρωσίας 19 χλμ.). Αυτά τα όρια δημιουργούνται φυσικά από τους ποταμούς Γιάλου/Άμνοκ και Τούμεν/Τούμαν/Ντούμαν. Παίρνοντας αυτόν τον ορισμό, η Κορεατική Χερσόνησος (περιλαμβάνοντας τα νησιά της) έχει μια έκταση 220.847 χλμ2.

Η χερσόνησος καλείται Τσόσον Πάντο (*조선반도*) στη Βόρεια Κορέα και Χάνμπαντο (*한반도*) στη Νότια Κορέα.

## Παραπομπές


## Εξωτερικοί σύνδεσμοι
* Η θέση της Κορεατικής χερσονήσου  

Κατηγορία:Χερσόνησοι της Ασίας
Κατηγορία:Κορέα
Κατηγορία:Γεωγραφία της Ανατολικής Ασίας
Κατηγορία:Αμφισβητούμενες περιοχές
Κορέα (περιοχή)

**Η Κορέα** είναι μια περιοχή στην Ανατολική Ασία, η οποία αποτελείται από την Κορεατική Χερσόνησο, το νησί Τζέτζου, και μερικά μικρότερα νησιά κοντά στη χερσόνησο. Η Κορέα είναι από το 1948 διαιρεμένη μεταξύ δύο διακριτών κυρίαρχων κρατών, της Βόρειας Κορέας και της Νότιας Κορέας. Η Κορέα συνορεύει με τη Ρωσία στα βορειοανατολικά, την Κίνα στα βορειοδυτικά και γειτονεύει με την Ιαπωνία στα ανατολικά μέσω του Στενού της Κορέας και της Θάλασσας της Ιαπωνίας (Ανατολική Θάλασσα).

Κατά τη διάρκεια του πρώτου εξαμήνου της 1ης χιλιετίας, η Κορέα χωρίστηκε μεταξύ των τριών ανταγωνιστικών κρατών του Γκογκούριο, του Μπέκτζε και του Σίλλα, γνωστά ως "Τα Τρία βασίλεια της Κορέας". Κατά το δεύτερο μισό της 1ης χιλιετίας, το Σίλλα νίκησε και κατέκτησε το Μπέκτζε και το Γκογκούριεο, οδηγώντας στην περίοδο που έμεινε γνωστή ως "Ενωμένο Σίλλα". Εν τω μεταξύ, το κράτος Μπάλχε σχηματίστηκε στον βορρά, αντικαθιστώντας το πρώην Γκογκούριο. Το ενοποιημένο βασίλειο Σίλλα τελικά κατέρρευσε σε τρία ξεχωριστά κράτη λόγω του εμφυλίου πολέμου, που έφερε ως αποτέλεσμα τα Ύστερα Τρία Βασίλεια. Προς το τέλος της 1ης χιλιετίας, το Γκογκούριο ανασυστάθηκε ως Γκόριο, νικώντας στη συνέχεια τα δύο άλλα κράτη, και ενοποιώντας την Κορεατική Χερσόνησο ως ένα ενιαίο κυρίαρχο κράτος. Περίπου την ίδια εποχή, το Μπάλχε κατέρρευσε και ο τελευταίος πρίγκιπας του στέμματος κατέφυγε νότια στο Γκόριο. Το Γκόριο (το οποίο ονομάστηκε επίσης *Κόριο*), το όνομα του οποίου εξελίχθηκε στο σύγχρονο εξώνυμο "Κορέα", ήταν ένα κράτος με πολύ ανεπτυγμένο πολιτισμό, καθώς δημιούργησε και τον πρώτο μεταλλικό κινητό τυπογράφο στον κόσμο το 1234.    Ωστόσο, οι πολλαπλές εισβολές από τη Μογγολική Αυτοκρατορία κατά τη διάρκεια του 13ου αιώνα εξασθένησαν σε μεγάλο βαθμό το έθνος, το οποίο τελικά συμφώνησε να γίνει εξαρτημένο κράτος, μετά από δεκαετίες πολέμων. Μετά τη στρατιωτική αντίσταση κάτω υπό τον βασιλιά Γκονγκμίν που τερμάτισε τη μογγολική πολιτική επιρροή στο Γκόριο, ακολουθήθηκαν σοβαρές πολιτικές συγκρούσεις και το Γκόριο υπέστη τελικά πραξικόπημα υπό την ηγεσία του στρατηγού Γι Σέονγκ-γκι, ο οποίος ίδρυσε τη Δυναστεία των Τζοσεόν στις 17 Ιουλίου 1392.

## Παραπομπές


Κατηγορία:Βορειοανατολική Ασία
Κατηγορία:Πρώην κράτη της Ασίας
Κατηγορία:Ανατολική Ασία
Κατηγορία:Διαιρεμένες περιοχές
Κατηγορία:Αμφισβητούμενα εδάφη στην Ασία
Κατηγορία:Κορέα
Κατηγορία:Wikipedia articles incorporating a citation from the Encyclopedia Americana with a Wikisource reference
Κοινότητα Μελισσουργών

Η **Κοινότητα Μελισσουργών** είναι κοινότητα του Δήμου Κεντρικών Τζουμέρκων στην Περιφερειακή Ενότητα Άρτας της Ηπείρου, η οποία συστάθηκε το 1912 με το ΦΕΚ 254Α - 25/08/1912 με την απόσπαση του οικισμού Μελισσουργοί και τον ορισμό του ως έδρα της. Περιλαμβάνοντας μόνο την έδρα της σύμφωνα με την απογραφή 2011 είχε πληθυσμό 419 κατοίκους. 

## Ελληνικές Αυτοδιοικητικές Εκλογές 2010
Τα αποτελέσματα για τις Αυτοδιοικητικές Εκλογές του 2010 για την τοπική κοινότητα Μελισσουργών είναι τα εξής:

Για την περιφέρεια Ηπείρου:

Για το δήμο Κεντρικών Τζουμέρκων:

## Παραπομπές


Κατηγορία:Δήμος Κεντρικών Τζουμέρκων
Κυκλάμινο το κυπριακό

Το **Cyclamen Cyprium**, γνωστό και ως **κυκλάμινο το κυπριακό**, είναι ένα από τα 23 γνωστά είδη κυκλαμίνου. Είναι ενδημικό στο νησί της Κύπρου και έχει επιλεχθεί ως το εθνικό λουλούδι της χώρας. 

## Περιγραφή
Το κυπριακό κυκλάμινο είναι πολυετές, ποώδες φυτό που μεγαλώνει από 7 έως και 15 εκατοστά σε ύψος. Έχει απλά και σαρκώδη φύλλα σε σχήμα καρδιάς. Η κάτω επιφάνεια των φύλλων έχει ένα χαρακτηριστικό πλούσιο μοβ ή κοκκινωπό χρώμα.

## Γεωγραφική κατανομή
Το φυτό ευδοκιμεί σε σκιώδεις περιοχές με ασβεστολιθικά πετρώματα, απότομους λόφους και σε όχθες ποταμών, συνήθως κάτω από δέντρα σε υψόμετρο από 50 έως 1200 μέτρα. Η περίοδος ανθοφορίας του είναι από το Σεπτέμβριο μέχρι τον Ιανουάριο, αλλά συχνά παρατείνεται ακόμη και μέχρι το Μάρτιο. 

Το κυπριακό κυκλάμινο είναι το μόνο ενδημικό από τα 3 είδη της οικογένειας των κυκλαμίνων που ευδοκιμούν στην Κύπρο. Τα άλλα δύο είναι το *Cyclamen persicum* και το *Cycamen graecum*. 

Φυτρώνει στο μεγαλύτερο μέρος του νησιού εκτός από την πεδιάδα της Μεσαορίας.

## Ιδιότητες
Κατά την αρχαιότητα, χρησιμοποιείτο για πυώδεις φλεγμονές. Στις μέρες μας, τα φύλλα του κυκλαμίνου χρησιμοποιούνται για την παρασκευή κυπριακών παραδοσιακών κουπεπιών.  

## Αναφορές


Κατηγορία:Χλωρίδα της Κύπρου
Κατηγορία:Αγριολούλουδα
Κατηγορία:Ηρανθοειδή
Κατηγορία:Άνθη
Ιουβενάλιος Ιεροσολύμων

Ο **Ιουβενάλιος** διετέλεσε επίσκοπος Ιεροσολύμων, διαδεχόμενος τον Πραΰλιο από το 422 ως το θάνατό του το 457 ή 458. Το 451, η Δ΄ Οικουμενική Σύνοδος ανύψωσε την εκκλησία των Ιεροσολύμων σε Πατριαρχείο, οπότε ο Ιουβενάλιος ήταν και ο πρώτος που έφερε τον τίτλο του Πατριάρχη.

Συμμετείχε ενεργότατα στη Γ΄ Οικουμενική Σύνοδο, κατά την οποία συντάχθηκε με τον Κύριλλο Αλεξανδρείας ενάντια στον Νεστοριανισμό. Μετά την Δ' Οικουμενική Σύνοδο, αναγκάστηκε να φύγει για να σώσει τη ζωή του, όταν προσπάθησε να επιστρέψει στα Ιεροσόλυμα, επειδή η Αιλία Ευδοκία, χήρα του Θεοδοσίου Β', ευνοούσε τους Μονοφυσίτες. Έγραψε για την Κοίμηση της Θεοτόκου και τη Μετάστασή της. Επίσης πρώτος αυτός άρχισε να εορτάζει ξεχωριστά την εορτή των  Χριστουγέννων από εκείνη των Θεοφανίων. 

Η Ορθόδοξη Εκκλησία τιμά τη μνήμη του ως αγίου στις 2 Ιουλίου.

## Παραπομπές


## Πηγές
* Saint Juvenal | bishop of Jerusalem | Britannica.com
* St. Juvenal of Jerusalem
*Ιωάννης Φωκυλίδης, «Ιουβενάλιος Επίσκοπος Ιεροσολύμων και πρώτος Ιεροσολύμων Πατριάρχης», Νέα Σιών, τομ.28 (1933), σελ.78-82

Κατηγορία:Πατριάρχες Ιεροσολύμων
Κατηγορία:Άγιοι της Ορθόδοξης Εκκλησίας
Κατηγορία:Βυζαντινοί του 5ου αιώνα
Κατηγορία:Επίσκοποι του 5ου αιώνα
Διάδρομος των Μορμόνων

right|framed|Ο Διάδρομος των Μορμόνων, σκιαγραφημένος με κόκκινο.

Ο **Διάδρομος των Μορμόνων** είναι όρος που χρησιμοποιήθηκε για τις περιοχές της Δυτικής Βόρειας Αμερικής που εποικίστηκαν ανάμεσα στο 1850 και το 1890 από μέλη της Εκκλησίας του *Ιησού Χριστού των Αγίων των Τελευταίων Ημερών*, οι οποίοι είναι κοινώς γνωστοί ως Μορμόνοι. Ο Διάδρομος αυτός, εκτείνεται κατά μήκος της ζώνης των Βραχωδών Ορέων.

Στην ακαδημαϊκή λογοτεχνία η περιοχή είναι, επίσης, κοινώς καλούμενη «Επαρχία του πολιτισμού των Μορμόνων.». Έχει, επίσης, αναφερθεί ως το «Βιβλίο της ζώνης των Μορμόνων» ως μια πολιτιστική αναφορά στη *Ζώνη της Βίβλου* των νοτιοανατολικών ΗΠΑ και στο *[[Το Βιβλίο του Μόρμον|Βιβλίο των Μορμόνων]]*.

## Ζώνη του Jell-Ο
Η περιοχή έχει επίσης προσδιοριστεί ως η «Ζώνη του Jell-O», αναφερόμενο στο Μορμονικό πολιτιστικό στερεότυπο ότι οι Μορμόνοι έχουν μια αδυναμία για το Jell-O (ένα φαγητό βασισμένο στη ζελατίνη). Σε υποστήριξη αυτής της κατάστασης, το Jell-Ο ορίστηκε το επίσημο φαγητό σνακ της πολιτείας της Γιούτα το 2001.
 
## Παραπομπές


Κατηγορία:Μορμόνοι
Κατηγορία:Ζώνες των ΗΠΑ
Κατηγορία:Πολιτισμικές περιοχές
Κατηγορία:Πολιτισμός της Γιούτα
Ματωμένη Παρασκευή (1972)

**Ματωμένη Παρασκευή** () είναι ο όρος που χρησιμοποιείται για την περιγραφή των βομβιστικών επιθέσεων που σημειώθηκαν στις 21 Ιουλίου του 1972 από τον Προσωρινό IRA και συγκεκριμένα από την επονομαζόμενη "Ταξιαρχία του Μπέλφαστ", στην περιοχή της ομώνυμης πόλης της Βόρειας Ιρλανδίας και είχαν ως αποτέλεσμα τον θάνατο 9 ανθρώπων (7 πολιτών και 2 στρατιωτών) και τον τραυματισμό άλλων 130.

Οι βομβιστικές αυτές επιθέσεις ήταν μέρος μιας συντονισμένης εκστρατείας παρόμοιων επιθέσεων του IRA εναντίον οικονομικών, στρατιωτικών και πολιτειακών στόχων σε ολόκληρη τη Βόρεια Ιρλανδία. Είναι χαρακτηριστικό πως το 1972 σημειώθηκαν στη χώρα εκατοντάδες βομβιστικές επιθέσεις.

## Ιστορικό
Μέλη του ΙRA τοποθέτησαν συνολικά 22 βόμβες σε σταθμευμένα αυτοκίνητα σε διάφορα σημεία του Μπέλφαστ. Οι βόμβες ανατινάσσονταν η μια μετά την άλλη από τις 14:10 μέχρι τις 15:15 με απολογισμό 9 νεκρούς (αναμεσά τους και 2 γυναίκες καθολικού δόγματος, του δόγματος που κυριαρχεί στη Δημοκρατία της Ιρλανδίας καθώς και ανάμεσα στους υποστηρικτές του IRA) και 130 τραυματίες. Υπήρξαν προειδοποιήσεις από την οργάνωση μέσω των τοπικών ΜΜΕ για τις επιθέσεις μισή ώρα πριν την πρώτη έκρηξη και περίπου 70 λεπτά πριν την τελευταία. Ο αρχηγός του IRA, Σων Μακ Στιοφάιν, υποστήριξε πως αυτές οι προειδοποιήσεις αγνοήθηκαν σκόπιμα από τους Βρετανούς για πολιτικούς και τακτικούς λόγους. Εκτός από τις προειδοποιήσεις του IRA, έλαβαν χώρα άλλες δυο προειδοποιήσεις που αποδείχτηκε ότι ήταν φάρσες, με αποτέλεσμα να παρεμποδιστεί η εκκένωση αρκετών περιοχών. Εξαιτίας αυτών των γεγονότων η Αστυνομική Διεύθυνση του Όλστερ και ο Βρετανικός Στρατός δεν μπόρεσαν να εκκενώσουν αρκετές περιοχές πριν την έκρηξη των παγιδευμένων αυτοκινήτων. Μάλιστα, εξαιτίας του μεγάλου αριθμού βομβών στην περιοχή του κέντρου του Μπέλφαστ, τη στιγμή που οι πολίτες διέφευγαν από την ακτίνα μιας βόμβας μετέβαιναν χωρίς να το γνωρίζουν στην ακτίνα άλλης.

Τριάντα χρόνια μετά τη **Ματωμένη Παρασκευή**, ο IRA ζήτησε συγγνώμη για τις συγκεκριμένες επιθέσεις.

## Αντιδράσεις και Συνέπειες
Τρεις μέρες μετά τα συμβάντα, ο αρμόδιος υπουργός για θέματα της Β.Ιρλανδίας, Γουίλιαμ Γουάιτλο, χαρακτήρισε τις επιθέσεις ως "αποκρουστικότατα αιμοδιψείς", έκανε ιδιαίτερη μνεία στα καθολικού δόγματος θύματα ενώ σημείωσε και την απέχθεια της Ιρλανδίας αλλά και του υπόλοιπου κόσμου για τα γεγονότα. Ο αρχηγός της αξιωματικής αντιπολίτευσης, Χάρολντ Γουίλσον έκανε λόγο για "ένα σοκαριστικό έγκλημα εναντίον αθώου πληθυσμού".

Το 1972 σκοτώθηκαν συνολικά 479 άτομα σε συγκρούσεις στη Βόρεια Ιρλανδία. Δέκα μέρες μετά τη **Ματωμένη Παρασκευή** ο Βρετανικός Στρατός προχώρησε σε εκτεταμένες εκκαθαριστικές επιχειρήσεις στις περιοχές του Μπέλφαστ και του Ντέρι που ελέγχονταν από τον IRA, ενώ πραγματοποιήθηκαν αρκετές επιθέσεις Ενωτικών παραστρατιωτικών οργανώσεων για εκδίκηση. Αξιοσημείωτο είναι το γεγονός πως και η ίδια η *Ματωμένη Παρασκευή* θεωρείται από πολλούς ως απάντηση στη "Ματωμένη Κυριακή".

## Δείτε επίσης
* Ματωμένη Κυριακή (1972)
* Ιρλανδικό ζήτημα

Ματωμένη Παρασκευή (1972)
Κατηγορία:Τρομοκρατικά γεγονότα στο Ηνωμένο Βασίλειο
IMAP

To **Internet Message Access Protocol** ή **IMAP** είναι ένα Διαδικτυακό πρωτόκολλο, το οποίο συνδυάζει μερικές από τις δυνατότητες που προσφέρουν το πρωτόκολλο POP3 (Post Office Protocol) και το ηλεκτρονικό ταχυδρομείο μέσω Παγκόσμιου Ιστού (webmail), αφού επιτρέπει την προαιρετική αποθήκευση μηνυμάτων στον υπολογιστή του χρήστη. Ταυτόχρονα διατηρείται και ένα αντίγραφο της αλληλογραφίας στον διακομιστή (server). Η πρόσβαση σε έναν λογαριασμό ηλεκτρονικού ταχυδρομείου πραγματοποιείται μέσω ενός ειδικού προγράμματος αλληλογραφίας (προγράμματος-πελάτη όπως π.χ. το Mozilla Thunderbird). Συνήθως τα προγράμματα που υποστηρίζουν το POP3 υποστηρίζουν και το IMAP. Σε οποιονδήποτε υπολογιστή και αν βρίσκεται ο χρήστης και οποιοδήποτε πρόγραμμα ηλεκτρονικής αλληλογραφίας και αν χρησιμοποιεί για να έχει πρόσβαση στο λογαριασμό του, το IMAP τα "βλέπει" όλα με την ίδια δομή.

## Πρωτόκολλα ηλεκτρονικού ταχυδρομείου
Το IMAP είναι πρωτόκολλο επιπέδου εφαρμογών (κατά Μοντέλο αναφοράς OSI) το οποίο επιτρέπει σε ένα λογισμικό-πελάτη (client) να προσπελάσει ένα λογαριασμό ηλεκτρονικού ταχυδρομείου σε ένα απομακρυσμένο διακομιστή (server). Η έκδοση IMAP που χρησιμοποιείται σήμερα είναι η έκδοση 4, αναθεώρηση 1 (IMAP4rev1) η οποία ορίζεται από το RFC 3501. Ένας διακομιστής IMAP στην πράξη δέχεται επικοινωνία από την port 143. Το IMAP όταν χρησιμοποιείται με Secure Sockets Layer, είναι γνωστό ως **IMAPS** και δέχεται επικοινωνία από την port 993.

Το IMAP λειτουργεί και με σύνδεση και χωρίς σύνδεση. Τα προγράμματα-πελάτες τα οποία χρησιμοποιούν το IMAP συνήθως αφήνουν τα μηνύματα να υπάρχουν και στον διακομιστή, εκτός εάν ο χρήστης επιλέξει την διαγραφή τους. Αυτό είναι ένα από τα χαρακτηριστικά της λειτουργίας IMAP το οποίο επιτρέπει περισσότερους από ένα χρήστες να διαχειρίζονται το ίδιο λογαριασμό ηλεκτρονικού ταχυδρομείου. Τα περισσότερα λογισμικά ηλεκτρονικού ταχυδρομείου (πελάτες) υποστηρίζουν το IMAP (πέρα από το POP), όμως είναι λιγότεροι οι διακομιστές ηλεκτρονικού ταχυδρομείου οι οποίοι υποστηρίζουν το IMAP.  Το πρωτόκολλο IMAP παρέχει πρόσβαση στο λογαριασμό ηλεκτρονικού ταχυδρομείου. Το λογισμικό-πελάτης μπορεί να αποθηκεύει τοπικά αντίγραφα των μηνυμάτων, αλλά αυτά θεωρούνται ως προσωρινή αποθηκευμένη μνήμη των emails (που βρίσκονται αποθηκευμένα στο διακομιστή).

## Ιστορία
Το IMAP σχεδιάστηκε από τον Μάρκ Κρίσπιν το 1986 ως ένα πρωτόκολλο απομακρυσμένης πρόσβασης μια θυρίδας ηλεκτρονικού ταχυδρομείου, σε αντίθεση με τον γνωστό POP, το οποίο ήταν σχεδιασμένο για την λήψη αλληλογραφίας .

Το IMAP ήταν στο παρελθόν γνωστό ως **Internet Mail Access Protocol**, **Interactive Mail Access Protocol** (RFC 1064) αλλά και ως **Interim Mail Access Protocol**.

## Δείτε επίσης
* POP3
* Simple Mail Transfer Protocol (SMTP)

## Παραπομπές
* RFC 3501 προδιαγραφές για το IMAP 4.1
* Τα πρωτόκολλα POP3 και IMAP από το Τμήμα Μηχανολογίας του ΤΕΙ Κρήτης.


## Εξωτερικοί σύνδεσμοι
* The IMAP Connection

Κατηγορία:Πρωτόκολλα του ίντερνετ
Μυελός

Ο όρος **μυελός** μπορεί να αναφέρεται:
* στο μυελό του εγκεφάλου
* στο νωτιαίο μυελό
* στο μυελό των οστών
Αρχή της επικουρικότητας

Η **επικουρικότητα** είναι μια αρχή της κοινωνικής οργάνωσης κατά την οποία τα διάφορα πολιτικά και κοινωνικά ζητήματα διευθετούνται στο πιο άμεσο (ή τοπικό) επίπεδο που είναι κατάλληλο για την επίλυσή τους. Κατά άλλον ορισμό (Oxford English Dictionary), είναι η αρχή κατά την οποία μια κεντρική εξουσία πρέπει να έχει επικουρικό ρόλο, εκτελώντας μόνο αυτές τις πράξεις που δεν μπορούν να εκτελεστούν σε περισσότερο τοπικό επίπεδο. Ο όρος εισήχθη για πρώτη φορά το 1891 από την Ρωμαιοκαθολική Εκκλησία. Η αρχή αυτή εφαρμόζεται στους χώρους της διοίκησης, των πολιτικών επιστημών, της κυβερνητικής κλπ. 

## Στην ΕΕ
Η αρχή της επικουρικότητας είναι μια από τις βασικές αρχές του Ευρωπαϊκού Δικαίου, μαζί με την αρχή ειδικής εξουσιοδότησης, την αρχή αναλογικότητας και την αρχή κοινοτικής καλής πίστης. Ορίζει ότι η Ευρωπαϊκή Ένωση πρέπει να δρα σε τομείς που δεν αποτελούν αρμοδιότητά της μόνο όταν η δράση της είναι πιο αποτελεσματική από αυτή των εθνικών κυβερνήσεων ή περιφερειακών ολοκληρώσεων. Ως στόχο έχει την λήψη αποφάσεων σε επίπεδο όσο το δυνατόν πιο κοντινό στους πολίτες. 

Ορίζεται στο άρθρο 5 της Συνθήκης για την Ευρωπαϊκή Ένωση:*Η Κοινότητα δρα μέσα στα όρια των αρμοδιοτήτων που της αναθέτει και των στόχων που της ορίζει η παρούσα συνθήκη.*

*Στους τομείς που δεν υπάγονται στην αποκλειστική της αρμοδιότητα, η Κοινότητα δρα σύμφωνα με την αρχή επικουρικότητας, μόνον εάν και στο βαθμό που οι στόχοι της προβλεπόμενης δράσης είναι αδύνατον να επιτευχθούν επαρκώς από τα κράτη μέλη και δύνανται συνεπώς, λόγω των διαστάσεων ή των αποτελεσμάτων της προβλεπόμενης δράσης, να επιτευχθούν καλύτερα σε κοινοτικό επίπεδο.*

## Δείτε επίσης
Οι υπόλοιπες αρχές Ευρωπαϊκού Δικαίου:
* Αρχή ειδικής εξουσιοδότησης
* Αρχή αναλογικότητας
* Αρχή κοινοτικής καλής πίστης

## Παραπομπές


## Εξωτερικοί σύνδεσμοι
* Τα θεμελιώδη κείμενα της Ευρωπαϊκής Ένωσης και των Ευρωπαϊκών Κοινοτήτων 
*Σύνοψη EUR-Lex για την αρχή της επικουρικότητας.

Κατηγορία:Ευρωπαϊκό Δίκαιο
Μετεκλογικές ταραχές στο Ιράν (2009)

thumb|right|250px|Σκηνές καταστροφής στο Ιράν

Οι **μετεκλογικές ταραχές στο Ιράν** εκδηλώθηκαν μετά τις τοπικές προεδρικές εκλογές του 2009 ως αιματηρές διαδηλώσεις, με μεγάλη μερίδα του ιρανικού λαού να διαμαρτύρεται στην Τεχεράνη και σε άλλες πόλεις διεθνώς για υπόνοιες εκλογικής απάτης, υποστηρίζοντας τον υποψήφιο Μιρ-Χουσεΐν Μουσάβι. Μικρότερες ομάδες υποστηρικτών συγκεντρώθηκαν στην Τεχεράνη, υποστηρίζοντας τον νικητή των εκλογών Μαχμούτ Αχμεντινετζάντ. Πολλοί αναλυτές χαρακτήρισαν τα εκλογικά αποτελέσματα «πραξικόπημα», λόγω της τεράστιας διαφοράς στα εκλογικά ποσοστά, σε μία αναμέτρηση όπου η συμμετοχή ξεπέρασε το 80% με μεγάλο ρεύμα προς το μεταρρυθμιστή Μουσάβι.

Οι διαδηλώσεις έμειναν γνωστές ως η «Πράσινη Επανάσταση» από το κομματικό χρώμα του Μουσάβι. Και οι τρεις υποψήφιοι πρόεδροι έκαναν λόγο για εκτεταμένη νοθεία. Ο Μοχσέν Ραζί και ο Μουσάβι υπέβαλαν επίσημες ενστάσεις, με τον τελευταίο να δηλώνει πως «δεν πρόκειται να υποχωρήσει σε αυτή τη χειραγώγηση», λίγο πριν την υποβολή επίσημης έφεσης αμφισβήτησης του αποτελέσματος στο Συμβούλιο των Φρουρών στις 14 Ιουνίου.

Ο Αχμεντινετζάντ χαρακτήρισε την εκλογή «απολύτως καθαρή» και το αποτέλεσμα «σπουδαία νίκη» για το Ιράν. Αποτέλεσμα των συγκρούσεων μεταξύ διαδηλωτών και παραστρατιωτικών δυνάμεων ήταν ο θάνατος τουλάχιστον 20 ατόμων και ο τραυματισμός πολλών άλλων.

Ο εκπρόσωπος του Συμβουλίου των Φρουρών του Συντάγματος επιβεβαίωσε τις υποψίες για παρατυπίες στις εκλογές της 12ης Ιουνίου, καθώς διαπιστώθηκε πως σε πενήντα εκλογικές περιφέρειες παρατηρήθηκαν περισσότερες ψήφοι από τους εγγεγραμμένους ψηφοφόρους. 

## Παραπομπές



Κατηγορία:Πολιτική του Ιράν
Ιραν 2009